პრინცესა შარლოტის ყურე
პრინცესა შარლოტის ყურე (ინგლ. Princess Charlotte Bay) — ყურე ავსტრალიის ჩრდილო–აღმოსავლეთ ნაწილში. წარმოადგენს მარჯნის ზღვის ნაწილს. ყურე მდებარეობს ქალაქ კერნზიდან ჩრდილო–დასავლეთით დაახლოებით 350 კმ-ზე. მის დასავლეთ ნაწილში მდებარეობს ფლინდერსის კუნძულები და მელვილის კონცხი. ყურე წარმოადგენს დიდი ბარიერული რიფის ეროვნული საზღვაო პარკის ნაწილს. ყურე 1815 წელს აღმოაჩინა ბრიტანელმა ლეიტენანტმა ჩარლზ ჯეფრისმა (ინგლ. Charles Jeffreys), რომელმაც ჯორჯ IV-ის ერთადერთი ქალიშვილის პრინცესა შარლოტის (ინგლ. Princess Charlotte Augusta of Wales) პატივსაცემად ყურეს მისი სახელი უწოდა.